આણંદ વિદ્યાનગરમાં શ્રી પ્રજાપતિ આશ્રમ નવસારીના કાર્યકર્તાઓએ અનેક વર્ષો પહેલાં આગમ બુધ્ધિ વાપરી જમીન ખરીદ કરી એક પ્રજાપતિ કુમારોની સગવડ માટે છાત્રાલય શરૂ કર્યું હતુ અને તે બાદ એ છાત્રાલયે સગવડો વધારી. ત્યારબાદ, પ્રજાપતિ સમાજમાં છોકરીઓને લાભ થાય તે માટે વિચારણા થઈ અને જ્યારે જમીન ખરીદી થઈ છાત્રાલય બાંધવાનો નિર્ણય લેવાયો ત્યારે મારા હૈયે ઘણોજ આનંદ થયો હતો. પ્રભુક્રુપાથી ભુમીપૂજન સમયે હું આણંદ હાજર હતો. આજે ૨૮ ડીસેંમ્બર ૨૦૦૭ ના રોજ છાત્રાલયનું બાંધકામનું કાર્ય પૂર્ણ થતાં, પ્રજાપતિ કુમારીકાઓ માટે છાત્રાલયનું ઉદઘાટન થઈ રહ્યું છે તે જાણી ઘણીજ ખુશી અનુભવું છુ. આ કાર્યની સફળતા માટે અનેક દાનવીરોનો સહકાર, આશ્રમ કાર્યકર્તાઓનો ઉત્સાહ સાથે વિજયદેવ રતનજી મિસ્ત્રીનું મહાદાન કદી ભુલાશે નહી.